विदेश से 50 लाख टन गेहूं मंगाना किसानों के साथ धोखा: यूनियन
पंजाबकी संघर्षशील सात किसान जत्थेबंदियों ने बुधवार को यहां राज्य स्तरीय बैठक करके केंद्र सरकार पर आरोप लगाया कि उस ने इस बार विदेश से 50 लाख टन गेहूं मंगवा कर देश के किसानों के साथ धोखा किया है। केंद्र राज्य सरकारें पहले ही किसानों की मांगों पर आंखें मूंद लेती हैं और अब गेहूं ना खरीदने का बहाना बनाने की फिराक में है, जो किसानों के साथ धोखा होगा। बैठक भारतीय किसान यूनियन एकता (डकौंदा) के प्रदेश अध्यक्ष बूटा सिंह बुर्ज गिल की अध्यक्षता में हुई। बैठक में कर्जे से पीड़ित किसानों की मांगों पर संघर्ष करने का फैसला लिया गया। प्रदेश अध्यक्ष ने कहा कि 7 अप्रैल को डिप्टी कमिश्नरों के दफ्तरों आगे रोष प्रदर्शन करके ज्ञापन सरकार के नाम पर सौंपे जाएंगे। सरकार ने 50 लाख टन गेहूं बाहर से मंगवा ली है। इस बैठक में किरती किसान यूनियन के निर्भय सिंह ढुडीके, दतार सिंह, पंजाब के छिंदर सिंह नत्थोके, गुरदीप सिंह वैरोके, उगराहां के झंडा सिंह जेठूके, एकता डकौंदा के जगमोहन सिंह, भारतीय किसान यूनियन क्रांतिकारी के सुरमुख सिंह, किसान संघर्ष कमेटी पंजाब के कंवलप्रीत सिंह पन्नू, जोगिंदर सिंह हरीके, आजाद किसान संघर्ष कमेटी के हरजीत सिंह, हरजिंदर सिंह टांडा विशेष तौर पर उपस्थित हुए।
यह हैं किसान संगठनों की मांगें
{गेहूंविदेशों से मंगवानी बंद की जाए।
{आलू, बासमती अन्य सभी फसलों सब्जियों का कम से कम निश्चित भाव दिया जाए।
{निजीकरण की नीति खत्म करके रोजगार के स्त्रोत पैदा किए जाए।
{खुदकुशी कर चुके हर किसान के परिवार के एक सदस्य को सरकारी नौकरी दी जाए।
{दशकों से काबिज धन्नाडों से लेकर किसानों को जमीन की मालिकी के हक दिए जाए।
{कर्जे से पीड़ित किसानों की मांगों पर संघर्ष करने का फैसला।
सात संघर्षशील संगठनों के नेता बैठक करते हुए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva